Artene er som regel ett-, to- eller flerårige urter, men det er også noen busker og trær. Stengelen er oppstigende, opprett eller slyngende. Bladene sitter motsatt, eller en sjelden gang spredt eller kransstilt. Akselblad forekommer ikke. De samkronede blomstene er som regel tvekjønnede og fire- eller femtallige. Pollenbærerne er festet til kronrøret. Frukten er en tokamret kapsel som inneholder små frø.